

**ประกาศองค์การบริหารส่วนตำบลประจันคาม**

**เรื่อง กำหนดช่องทางสำหรับการแจงเบาะแสป้ายโฆษณาหรือสิ่งอื่นใดรุกล้ำทางสาธารณะ หรือที่สาธารณะ**

**ไม่ชอบด้วยกฎหมาย ที่อยู่ในความรับผิดชอบขององค์การบริหารส่วนตำบลประจันตคาม**

**อำเภอประจันตคาม จังหวัดปราจีนบุรี**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

ตามที่กรมส่งเสริมการปกครองท้องถิ่น ได้รับแจ้งจากกระทรวงมหาดไทยว่า สำนักเลขาธิการคณะรัฐมนตรี ได้แจ้งมติคณะรัฐมนตรีเมื่อวันที่ ๘ มกราคม ๒๕๖๒ เรื่อง มาตรการป้องกันการละเว้นการปฏิบัติหน้าที่ในการบังคับใช้กฎหมายเกี่ยวกับป้ายโฆษณาบนทางสาธารณะตามที่คณะกรรมการการป้องกันและปราบปรามการทุจริตแห่งชาติเสนอ และหมอบหมายให้กระทรวงมหาดไทยรับมาตรการป้องกันการละเว้นการปฏิบัติหน้าที่ในการบังคับใช้กฎหมายเกี่ยวกับป้ายโฆษณาบนทางสาธารณะไป พิจารณาดำเนินการ ซึ่งกระทรวงมหาดไทยได้หมอบหมายให้กรมส่งเสริมการปกครองท้องถิ่นพิจารณาดำเนินการและแจ้งให้หน่วยงานที่เกี่ยวข้องดำเนินการตามมาตรการการป้องกันและการละเว้นการปฏิบัติหน้าที่ในการบังคับใช้กฎหมายเกี่ยวกับป้ายโฆษณาบนทาง สาธารณะในมาตรการเร่งด่วน โดยใช้มาตรการทางการบริหาร และจัดให้มีช่องทางสำหรับการแจ้งเบาะแสป้ายโฆษณาหรือสิ่งอื่นใดที่รุกล้ำทางสาธารณะหรือไม่ชอบด้วยกฎหมาย

ดังนั้น เพื่อให้ดำเนินการในเรื่องดังกล่าวเป็นไปด้วยความเรียบร้อย องค์การบริหารส่วนตำบลประจันตคาม ประกาศกำหนดช่องทางสำหรับการแจ้งเบาะแสป้ายโฆษณาหรือสิ่งอื่นใดที่รุกล้ำทางสาธารณะหรือไม่ชอบด้วยกฎหมาย ที่อยู่ในความรับผิดชอบขององค์การบริหารส่วนตำบลประจันตามให้ประชาชนแจ้งเบาะแส โดยมีช่องทางต่างๆ ดังนี้

๑ แจ้งเบาะแสด้วยตนเองในวันเวลาราชการ โดยให้ผู้ร้องเรียนหรือผู้รับหมอบอำนาจเดินทางมาร้องเรียน ณ องค์การบริหารส่วนตำบลประจันตคาม ๑๘๓ หมู่ ๑ ตำบลประจันตคาม อำเภอประจันตคาม จังหวัดปราจีนบุรี

๒ แจ้งเบาะแสทางไปรษณีย์ โดยส่งมาที่องค์การบริหารส่วนตำบลประจันตคาม ๑๘๓ หมู่ ๑ ตำบลประจันตคาม อำเภอประจันตคาม จังหวัดปราจีนบุรี

๓ แจ้งเบาะแสผ่านทางโทรศัพท์ องค์การบริหารส่วนตำบลประจันตคาม โทร ๐๓๗-๒๙๑-๘๐๙ หรือทาง โทรสาร

๐๓๗-๒๙๑-๘๐๙

 ๔ แจ้งเบาะแสผ่านทางเว็บไซด์ <http://www.prachantakham.go.th/>

 ๕ แจ้งเบาะแสผ่านทาง (facebook) องค์การบริหารส่วนตำบลประจันตคาม

 จึงประกาศให้ทราบโดยทั่วกัน

 ประกาศ ณ วันที่ ๒๗ เดือน มีนาคม พ.ศ. ๒๕๖๓

 (ลงชื่อ) 

 ( นายนัฐพล เดชสุภา )

 นายกองค์การบริหารส่วนตำบลประจันตคาม